da en da nl ca da da da es da da da da da da da da da da sv da da de da en en en da en da en da en da en nb en da da da da da da da da da en da da de da da da da de da da da da da da da da da da da da da nl da en da da es nl da
Bælgfrugt-video rammer 2,5 millioner visninger efter blot 18 dage | Fødevarestyrelsen
10.2.2022 09:00:41 CET | Fødevarestyrelsen
Fødevarestyrelsens ’Hvad fuck er en bælgfrugt?’-kampagnevideo har i den grad grebet forbrugerne, som får sund kost og klimavenlige fødevarer serveret med 80’er-stil og popmusik.
De fire studerende, Frederik Warming, Anders Hoppe, Magnus Vad og Jens Risom, fra bandet Kølner Dom i studiet for at optage Fødevarestyrelsens "Hvad fuck er en bælgfrugt?", der handler om de officielle kostråd. Foto: Mirror Entertainment
Efter blot 18 dage på sociale medier er Fødevarestyrelsens kampagnevideo ’Hvad fuck er en bælgfrugt?’ vist mere end 2,5 millioner gange. Eksplosionen i antallet af visninger er en positiv overraskelse for enhedschef i Bæredygtig Mad og Sundhed, Anne Pøhl Enevoldsen.
”Vi syntes, at vi havde ramt noget rigtigt med videoen og håbede, at den ville blive taget godt imod. Men det er gået endnu bedre, end vi turde drømme om,” siger hun. Ud over den store interesse i Danmark har sangen også trukket kommentarer og delinger på sociale medier fra både Norge og Sverige samt indslag i både dansk og svensk morgen-tv.
I musikvideoen tager bandet Kølner Dom kostrådene under kærlig behandling og stiller med humor ind på, at det er ok at være i tvivl om, hvordan man egentlig spiser mere sundt og klimavenligt.
”Vi vidste fra start, at vi i Danmark ikke spiser mange bælgfrugter, og at der er et stort arbejde for at nå op på de anbefalede 100 g om dagen. De studerende ramte plet med sangen i forhold til, hvordan vi via kommunikation kan skubbe til den udfordring,” siger Anne Pøhl Enevoldsen.
Ny rapport: Flere vil spise bælgfrugter i fremtiden
Kun hver tiende spiser i dag bælgfrugter ugentligt, viser en ny rapport om bælgfrugter, som Aarhus Universitet har udarbejdet for Fødevarestyrelsen. Der er dog en forventning om, at der vil blive spist flere bælgfrugter i fremtiden.
Men undersøgelsen viser også, at der er forvirring om, hvad bælgfrugter dækker over. Kun lidt over halvdelen kender til kikærter, kidneybønner, linser osv., og heraf er kikærter den bælgfrugt, som flest både kan lide og spiser. Rapporten viser også, at mere viden om, hvordan man bruger bælgfrugter, samt viden om de sundhedsmæssige og ernæringsmæssige fordele ved bælgfrugterne er faktorer, som kan motivere flere til at bruge bælgfrugter.
Torsdag 10. februar er det Bælgfrugternes Dag, hvor der kommunikeres ekstra meget om bælgfrugter. Her vil Rådet for Sund Mad, som Fødevarestyrelsen er en del af, sætte endnu mere fokus på bælgfrugter, og hvordan man kan anvende dem i den daglige madlavning.
Tal fra forbrugeranalyse om bælgfrugter, Aarhus Universitet:
Hvilke af følgende bælgfrugter kender du til?
Linser (fx grønne, røde eller belugalinser)
Læs forbrugeranalysen fra Aarhus Universitet​.
Quiz dig til mere viden om De Officielle Kostråd og bælgfrugter. ​
Få inspiration og ideer til, hvordan du selv kan spise efter kostrådene på Fødevarestyrelsens altomkost.dk.
Journalister kan kontakte Fødevarestyrelsens pressetelefon 22 84 48 34
Bælgfrugterbælgfrugter klimavenlig madFødevarestyrelsenHvad fuck er en bælgfrugtklimaaftrykkostrådmåltidersundhedsund kost
De fire studerende, Frederik Warming, Anders Hoppe, Magnus Vad og Jens Risom, fra bandet Kølner Dom i studiet for at optage Fødevarestyrelsens "Hvad fuck er en bælgfrugt?", der handler om de officielle kostråd. Foto: Mirror Entertainment
72 27 69 00​http://www.foedevarestyrelsen.dk/
Følg pressemeddelelser fra Fødevarestyrelsen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fødevarestyrelsen
Nu kommer mørket: Husk D-vitamin hver dag3.10.2022 13:51:20 CEST | Pressemeddelelse
Knap hver 5. dansker, der ikke tager vitamintilskud, har mangel på D-vitamin om foråret. Fødevarestyrelsen anbefaler, at alle fra 4 år tager D-vitamin fra begyndelsen af oktober til og med april.
Fugleinfluenza i Nordtyskland får konsekvenser i Sønderjylland14.9.2022 15:48:18 CEST | Pressemeddelelse
Et udbrud med fugleinfluenza i Nordfriesland, tæt ved den dansk-tyske grænse, lægger begrænsninger på danske fjerkræfolk i og omkring Rudbøl
Fødevarestyrelsen advarer mod fugleinfluenza14.9.2022 10:54:19 CEST | Pressemeddelelse
Fugleinfluenza breder sig lige nu blandt fuglevildt i naturen. Så pas på, du ikke spreder fugleinfluenza til dine høns eller andet fjerkræ, advarer Fødevarestyrelsen.
Pas på spisesvampens dobbeltgænger: Hvert år bliver mange forgiftet8.9.2022 12:19:46 CEST | Pressemeddelelse
Hvert år bliver svampejægere alvorligt syge, fordi de forveksler giftige svampe med spisesvampe. Fødevarestyrelsen opfordrer til at tjekke svampen grundigt, inden den ryger i stuvningen.
Fødevarestyrelsen kontrollerer malkekøernes klove1.9.2022 09:00:00 CEST | Pressemeddelelse
Lidelser i klovene er et stort problem for malkekøerne. De kommende måneder kontrollerer Fødevarestyrelsen dyrenes klovsundhed, og om køerne får den behandling, de skal have.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022